Peribahasa Melayu

Nusantara Melayu terdiri daripada beberapa puak Melayu, maka peribahasa akan berlainan dari satu tempat ke satu tempat (Peribahasa Indonesia mungkin sedikit berlainan dari peribahasa Malaysia).

 Sepandaitupai melompat, akhirnya jatuh ke tanah juga.
Orang pandai kadang-kadang buat silap.
Penjelasan selanjutnya: Kadang-kadang, setinggi-tinggi digantikan dengan sepandai-pandai. Walaupun keduanya kata-kata tersebut mempunyai makna yang lain, ia membawa erti kelakuan yang sama. Pada seringkalinya, walaubagaimanapun, peribahasa terutamanya ini telah sentiasa berkait dengan penjenayah, dengan suatu cara yang betapa pandainya mereka menghindari dari ditangkap, mereka tidak akan selamanya dapat melakukan demikian.
 Jangan disangka air yang tenang tiada buaya. 
Muka yang tenang boleh menyimpan banyak rahsia.              
 Sudah jatuh, ditimpa tangga
 Selepas satu benda buruk berlaku satu lagi mengikut.                                     
Harimau mati meninggalkan belang, manusia mati meninggalkan nama 
Seorang insan meninggal dunia tetapi kelakuannya masih diingati.
 Sesal dahulu pendapatan, Sesal kemudian tiada gunanya 
Bandingkan: Fikir sebelum anda melompat
 Sedikit-sedikit,lama-lama menjadi bukit 
Untuk melakukan sesuatu besar, anda bermula dengan suatu yang kecil.
 Bagaikan kacang lupakan kulit 
Seorang yang lupa/menafikan asal-usulnya
Beri betis,hendak paha
Seseorang yang terlalu tamak yang sentiasa inginkan lebih dari yang dimiliki/diberi.
 Seperti bumi dengan langit
Perbezaan yang sangat ketara.
Melentur buluh biarlah dari rebungnya
Mengajar dan mendidik biarlah dari kecil.
 Diam-diam ubi berisi, diam-diam besi berkarat
 Orang berilmu berdiam kerana berfikir, tetapi orang bodoh yang berdiam adalah perbuatan yang sia-sia.
Di mana bumi dipijak, di situ langit dijunjung
Seseorang itu akan mengikuti adat resam sesuatu tempat dan menghormati kawasan setempat.
Di mana ada kemahuan, di situ ada jalan
Apabila seseorang itu mengkehendaki sesuatu, dia pasti akan menemui cara untuk mendapatkannya.
Nasi sudah menjadi bubur
Sesuatu perkara yang sudah terlanjur yang tidak dapat dipulihkan lagi.
Mendengar guruh di langit, air di tempayan dicurahkan
Membuang hak milik yang sedia ada untuk memberi ruang kepada yang baru walaupun perkara itu belum tentu dapat.
Sudah terhantuk baru mengadah
Perlakuan yang sudah terlambat.
Sekali air bah, sekali pasir berubah
Apabila sesuatu itu berubah, semuanya sudah tidak sama lagi.
 Lembu punya susu, sapi dapat nama
Hasil titik peluh seseorang menjadi kemuliaan pada seorang lain.
 Alang-alang menyeluk pekasam, biar sampai ke pangkal lengan 
Kalau ingin melakukan sesuatu, anda lebih baik melakukannya dengan sepenuh hati. 
 Bagai beruk kena belacan
Menjelaskan seorang yang dalam keadaan panik atau terlalu aktif.
 Berat sama dipikul, ringan sama dijinjing
Pekerjaan yang dilakukan bersama-sama.
 Sediakan payung sebelum hujan
Persediaan sebelum sesuatu yang buruk yang tidak dijangka.
 Marahkan nyamuk, kelambu dibakar
Membuat masalah yang lebih besar hanya disebabkan perkara remeh.
 Tak tahu menari, dikatakan lantai jongkang-jongket
Salah sendiri tetapi menuduh orang lain.
 Tebu ditanam takkan peria yang tumbuh
 Pertolongan yang dihulurkan atau kebaikan yang ditunjukkan haruslah dibalas dengan kebaikan.
 Hendak seribu daya, tak hendak seribu dalih
Orang yang inginkan sesuatu, dia akan cuba segala upaya manakala orang yang tidak mahu atau malas, dia akan berikan pelbagai alasan.
 Bersatu kita teguh, bercerai kita roboh
Semangat perpaduan akan menyebabkan sesuatu masyarakat kukuh dan apabila berpecah-belah pula, masyarakat itu akan hancur.
 Sebab nila setitik, rosak susu sebelanga
Hanya kerana salah seorang, sekumpulan atau seluruh masyarakat akan turut mendapat nama yang buruk.
 Sepuluh kali ukur, sekali kerat.
 Fikir masak-masak sebelum bertindak atau melakukan sesuatu pekerjaan supaya tidak menyesal kemudian, terutamanya yang mengundang risiko.
 Hujan emas di negeri orang, hujan batu di negeri sendiri, lebih baik negeri sendiri 
Sesuatu itu memang baik di kampung halaman sendiri walaupun betapa mewahnya tempat lain.
 Seperti Belanda meminta tanah
Orang yang tamak yang sentiasa hendakkan lebih.
 Ukur baju di badan sendiri
 Berbelanjalah mengikut kemampuan diri.
 Hangat-hangat tahi ayam
Melakukan sesuatu dengan sungguh-sungguh hanya pada permulaan.  Lama kelamaan, ditinggalkan apabila sudah mula bosan.

Pautan luar 
 Koleksi Peribahasa Melayu dan Maksud
 Peribahasa Melayu

Peribahasa

id:Peribahasa Indonesia